Seijin Dojo Ninjutsu

Kezdő ninjutsu edzés - önvédelmi előadással jan.6.
2025-01-06 18:00 - 19:30 (Europe/Budapest) | Seijin Dojo, 1081 Budapest, Népszínház utca 17. (Blaha Lujza térnél), Budapest, Pest vármegye, 1081, Magyarország
Kezdő ninjutsu edzés – önvédelmi előadással jan.6.
Szeretnél valami újat tanulni, ami erősít, önbizalmat ad, és segít megtanulni, hogyan védd magad és szeretteid? Csatlakozz hozzánk január 6-án induló kezdő ninjutsu alapedzéseinkhez, melyeket egy különleges önvédelmi előadás nyit meg!
Az eseményen megtudhatod:
– Hogyan légy mentálisan és fizikailag felkészült veszélyes helyzetekre,
– Melyek a legtipikusabb helyzetek, amikre fel kell készülnöd
– Milyen alapvető technikák és trükkök segítenek a mindennapi önvédelemben,
– Hogyan fejlesztheted testedet és elmédet a ninjutsu által,
– És ki is próbálhatod a tanultakat!
Időpont: Január 6., 18:00
Helyszín: Seijin Dojo (Blaha Lujza tér közelében)
Részvételi díj: Az első edzés és az önvédelmi előadás INGYENES, amennyiben először jársz nálunk!
Ne hagyd ki ezt a lehetőséget, hogy biztonságos környezetben próbálj ki valami újat és kezdd az évet egy pozitív kihívással! Jelentkezés itt!
Várunk szeretettel! 🥋

Seijin évzáró vizsga és karácsonyi sörözés
2024-12-21 13:30 - 22:00 | Seijin Dojo, 1081 Budapest, Népszínház utca 17. (Blaha Lujza térnél), Budapest, Pest vármegye, 1081, Magyarország
Decemberi Vizsga és Karácsonyi Ünneplés a Seijin Dojóban – December 21. (szombat)
Kedves Dojo Tagok!
Idén is megrendezésre kerül a hagyományos decemberi vizsga, valamint az új tagok számára az első megmérettetés, a Tűzkeresztség! Ez egy különleges alkalom, amely nemcsak a technikai tudásotokat, hanem a kitartásotokat is próbára teszi.
Fontos információk a vizsgáról:

Időpont: 2024. december 21., szombat
Érkezés: 13:30-tól
Vizsga kezdési idők:

14:00 – 15:00: Tűzkeresztség és 9. kyu
15:00 – 16:30: 8. kyu és a felettiek vizsgája

Karácsonyi buli: 17:00-tól

Tűzkeresztség – Első vizsga az új jelentkezőknek
Ha még nem kérted el a Tűzkeresztség vizsgaanyagát, írj egy e-mailt a seijindojo@gmail.com címre! Ne hagyd az utolsó pillanatra, hogy időben felkészülhess!
Vizsgafelkészítő edzés ajánlott mindenkinek!
Bár biztosak vagyunk benne, hogy minden vizsgázó már most birtokában van a szükséges tudásnak, érdemes részt venni a december 7-i vizsgafelkészítő edzésen, hogy a legjobbat hozhassátok ki magatokból a nagy napon.
Karácsonyi buli és évzáró ünneplés
A vizsgák után a hagyományoknak megfelelően közös karácsonyi bulival zárjuk az évet. Lesz:

Süti- és házi pálinka verseny: Lányok süteménnyel, fiúk pálinkával nevezhetnek, várjuk a trónkövetelőket! 😉
Közös vacsora és ünneplés: Hozzatok magatokkal ételt-italt, amit szívesen megosztanátok a többiekkel.

Kiknek szól?
Ez egy zárt körű rendezvény, amelyre kizárólag a Seijin Dojo diákjait várjuk – akár vizsgáztok, akár csak segíteni szeretnétek, vagy a bulin vennétek részt.
Miért érdemes ott lenni?
Ha az utóbbi időben kihagytál edzéseket bármilyen okból – lustaság, munka, család, felújítás, betegség vagy bármi más –, itt a lehetőség, hogy újra a csapat részese legyél!
Várunk szeretettel mindenkit egy tartalmas, vidám és emlékezetes napra!
Seijin Dojo

Ninjutsu vizsgafelkészítő
2024-12-07 14:30 - 17:00 | Seijin Dojo, 1081 Budapest, Népszínház utca 17. (Blaha Lujza térnél), Budapest, Pest vármegye, 1081, Magyarország
Téli Vizsgafelkészítő Edzés – December 7. (szombat délután)
Kedves Dojo Tagok!
Ezúton szeretnénk meghívni benneteket a téli vizsgafelkészítő edzésre, amelyet 2024. december 7-én, szombat délután tartunk. Ez a különleges alkalom kiváló lehetőséget kínál arra, hogy célzottan gyakoroljátok a vizsgaanyagot, és alaposan felkészüljetek a december végi vizsgára.
Edzés részletei:

Időpont: 14:30 – 16:30
Helyszín: Seijin Dojo
Edzés díja: 4.500 Ft

Miért érdemes részt venni?
A gyakorlás során mindenki a saját szintjének megfelelő vizsgaanyaggal foglalkozik, így garantáltan személyre szabott fejlődési lehetőséget biztosítunk. Az edzés nemcsak azok számára nyitott, akik vizsgázni szeretnének, hanem mindenkinek, aki szeretné fejleszteni technikáit és egy jót edzeni a dojo tagjaival.
Hozzatok magatokkal kérdéseket!
Ez a vizsgafelkészítő edzés kiváló alkalom arra, hogy választ kapjatok a technikákkal kapcsolatos kérdéseitekre, finomítsátok a mozdulatokat, és magabiztosan álljatok ki a decemberi vizsgán.
Extra program:
Az edzést követően a Seijin Fegyverakadémia tagjainak lehetősége nyílik egy külön fegyveres gyakorlásra. Ha érdekel benneteket ez a különleges edzésforma, ne hagyjátok ki!
VIZSGA
Az év végi vizsga időpontja 2024. december 21., szombat. Addigra biztosan felkészülten és magabiztosan várhatjátok a nagy napot!
Szeretettel várunk mindenkit!
Seijin Dojo

Őszi edzőtábor - Gondolatok Japánból
2024-11-22 - 2024-11-24 | Bugac, https://www.google.com/maps/place/Bugac,+6114/@46.6722159,19.6593609,12z/data=!3m1!4b1!4m6!3m5!1s0x4743bf6efa280ae9:0x400c4290c1e1fb0!8m2!3d46.6883076!4d19.6833655!16sm026l99k?entry=ttu, Bugac, Bács-Kiskun vármegye, 6114, Magyarország
Gondolatok és Technikák Japánból – Bujinkan Seijin Dojo Őszi Tábor
A 2024-es Japán utam során szerzett tapasztalatokat szeretném megosztani veletek a Bujinkan Seijin dojo őszi táborában. Minden Japán utazásom alkalmával lehetőségem van több oktatóval találkozni, így a tábor során az általuk átadott technikai magyarázatokat és útmutatásokat, valamint az ott megélt érzéseket szeretném továbbadni.
Jelentkezés itt: https://seijin.hu/jelentkezes-oszi-edzotabor/
Részvételi Díjak (Előre fizetéssel)
Az árak tartalmazzák a részvételt péntektől vasárnapig, 2 éjszakai sátras/kőházas szállást és 6 alkalommal étkezést:

Seijin Dojo tagoknak: 37.500 Ft
Seijin Dojo tagoknak diák kedvezménnyel: 32.000 Ft
Külsősöknek: 43.000 Ft
Külsősöknek diák kedvezménnyel: 37.000 Ft

Napijegyek:

Péntek: 15.000 Ft (edzés, vacsora, szállás)
Szombat: 22.500 Ft
Vasárnap: 19.000 Ft

Fizetés november 11-ig a Seijin Dojoban az edzések idején (H-Cs 17:30-20:00) vagy átutalással.
November 11. után vagy a helyszínen fizetve a teljes részvételi díj egységesen:

52.000 Ft
Nappali diákoknak 25 éves korig: 44.000 Ft
(Felhívjuk figyelmeteket, hogy a befizetett díjat nem tudjuk visszatéríteni.)

Szálláslehetőségek

Sátrazás: A sátrazási lehetőség benne van az árban. Konyha és fürdő a kőházban áll rendelkezésre. Az esti szállás korlátozott, ezért kérjük, aki teheti, hozzon sátrat.
Kőházas szállás: A faluban található, ahol kb. 3.500 Ft/éjszaka áron lehet szállást foglalni. (Segítünk ennek intézésében.)

Edzések Időpontjai
Péntek

I. edzés: 15:00 – 18:00

Szombat

II. edzés: 09:00 – 11:00
III. edzés: 11:30 – 13:00
IV. edzés: 16:00 – 18:00

Vasárnap

V. edzés: 09:00 – 11:30
VI. edzés: 14:00 – 16:00

Helyszín
A Tanya

Oktató
Darányi Gábor (Seijin Dojo)

Bot bevezető kurzus (B0)- Fegyver Akadémia
2024-11-19 17:00 - 18:00 | Seijin Dojo, 1081 Budapest, Népszínház utca 17. (Blaha Lujza térnél), Budapest, Pest vármegye, 1081, Magyarország
Bot bevezető kurzus (B0) indul!
A kurzus célja, hogy elsajátítsd a hosszú és rövid bot ( Bo, hanbo ) határozott mozdulatait, erőteljes állásait, és megtanulj hatékonyan támadni, védekezni – felkészítve téged a valós harci helyzetekre.
Jelentkezés itt: https://seijin.hu/bot-bevezeto-kurzus-b0/
Kurzus Részletei
Bővebben a kurzusról: https://seijin.hu/bot-bevezeto-kurzus-b0/
Első alkalom: 2024. november 19. (kedd)
Alkalmak száma: 5 alkalom, keddenként 17:00-18:15 között.
Helyszín: 1081 Budapest, Népszínház utca 17. (bejárat a Víg utca felől, a nagy, szürke fémajtót keresd)
Jelentkezési határidő: 2024. november 12.
Kapcsolatfelvétel: Jelentkezés után 1-2 napon belül felvesszük veled a kapcsolatot.
Díjak
A kurzus ára 39.000 Ft / fő, amelyet regisztrációkor kell fizetni. Az ár magában foglalja:

A tanfolyamon való részvételt
Nyomtatott tananyagokat
Egy rövid botot (hanbo)
Egy hosszú botot (rokushaku bo)

Az eszközök a tanfolyam végén természetesen megtarthatók.
Záró Vizsga
A tanfolyam után lehetőség nyílik rendszeres gyakorlásokon való részvételre, valamint vizsgázásra egy külön meghirdetett időpontban. A sikeres vizsga elvégzése után diplomát adunk, amely alapfeltétele a kurzus további szintjeihez való csatlakozásnak.
Jelentkezési Feltételek

Minimum életkor: 14 év
Előképzettség nem szükséges. A tanfolyam célja az alapok elsajátítása.

Maximális létszám: 10 fő (a jelentkezési sorrend alapján).
